Marta Ferri

Marta Ferri Borromeo (Milan, Italia, 1984ko uztailaren 21a) italiar moda-diseinatzailea da. Ezkontzaz, Borromeo Etxeko kidea da, familia noble italiarra.

Biografia 
Ferri 1984ko uztailaren 21ean jaio zen Milanen, Italian. Barbara Frua de Angeliren (barnealdeen dekoratzailea) eta Fabrizio Ferriren (argazkilaria) alaba da.

Ibilbidea 
Eskola amaitu ondoren, Ferri New Yorkera joan zen lau urtez, eta diseinatzaile, argazkilari laguntzaile, teknologia digitaleko laguntzaile, laguntzaile pertsonal eta argazki-ekoizle gisa lan egin zuen. 2009an Italiara itzuli zen eta Prada etxerako lanean hasi zen, ikus-merkaturatzaile gisa. Urte eta erdi geroago, Argentinara joan zen bizitzera eta Nuda izeneko bitxi-denda jarri zuen martxan. Argentinan, berriz, telekin esperimentatzen hasi zen eta eskuz egindako jantziak egiten hasi zen. Milanen atelier edo lantegi propioa ireki zuen, Banner. Lantegi horretan neurrira egindako jantziak saltzen ditu.

Lehen soineko-bilduma 2010eko abenduan egin zuen. Isabella Rossellini du inspirazio iturri. 2014ko maiatzean, Italiak Argentinan duen enbaxadak udaberriko bilduma aurkeztera gonbidatu zuen Ferri. 2014ko azaroan, Buccellatirentzako publizitate-kanpaina baten modelo egin zuen.

2016an, Molteni & C. ehungintza-enpresa italiarrarekin lankidetzan aritu zen Ferri, diseinu berriak eta modernoak sortzeko. 

2019an kapsula-bildumak egin zituen Sergio Rossirekin eta Rothy's zapata-diseinatzailearekin.

Bizitza pertsonala 
2012ko ekainaren 30ean haurtzaroko lagun zuen Carlo Ludovico Borromeorekin ezkondu zen Pantellerian. Gonbidatuek , bikotearen izenean, Minbiziaren Ikerketarako Italiako Elkarteari eta Fibrosi Kistikoa Ikertzeko Fundazioari ezkontza-sari gisa dohaintzak egin zizkieten. 

Haren senarra, Borromeoko Etxeko kidea, Carlo Ferdinando Borromeoren, Aronako kondearen eta Beatrice Borromeoren neba eta Matilde Borromeoren neba erdia da. Bikoteak bi ume izan zituen. Jauregi batean bizi dira, Milan zaharrean, lehen Giuseppe Bossi pintorearena zen eraikinean.

Sariak eta aintzatespenak 

 2015eko abuztuan, ondoen jantzitakoen Vogueko zerrendan sartu zuten, Pierre Casiraghi eta Beatrice Borromeo ahizparen ezkontzara joan ondoren.

Erreferentziak

Kanpo estekak 

Milandarrak
Moda diseinatzaileak
Emakume moda diseinatzaileak
Italiako moda diseinatzaileak
Aristokratak